TKN ร่วงกว่า 8% ถูกขายทำกำไรหลังงบฯ Q1 ต่ำกว่าคาด
TKN ร่วงกว่า 8% ถูกขายทำกำไรหลังงบฯ Q1 ต่ำกว่าคาด ล่าสุด ณ เวลา 10.21 น. ราคาอยู่ที่ 21.70 บาท ลบ 1.90 บาท หรือ 8.05% สูงสุดที่ 22.50 บาท ต่ำสุดที่ 21.30 บาท มูลค่าซื้อขายที่ 601.32 ล้านบาท
9 พ.ค. 2560

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 10.21 น. ราคาอยู่ที่ 21.70 บาท ลบ 1.90 บาท หรือ 8.05% สูงสุดที่ 22.50 บาท ต่ำสุดที่ 21.30 บาท มูลค่าซื้อขายที่ 601.32 ล้านบาท ขณะที่ดัชนีตลาดหุ้นไทยโดยรวมบวก 0.05%

โดยราคาหุ้น TKN ปรับตัวลงแรงหลังประกาศกำไรไตรมาส 1/60 ออกมาเติบโตต่ำกว่าที่ตลาดคาดการณ์ไว้ก่อนหน้านี้
 
บล.ฟินันเซีย ไซรัส ระบุในบทวิเคราะห์ฯว่า บมจ.เถ้าแก่น้อย ฟู๊ดแอนด์มาร์เก็ตติ้ง (TKN) กำไรต่ำกว่าคาด ทำได้เพียง 171 ล้านบาท -27% Q-Q, +6% Y-Y นอกจากจะเป็น low season แล้ว การเปิดโรงงานใหม่ในเดือน มี.ค.และยังใช้กำลังการผลิตค่อนข้างต่ำฉุดอัตรากำไรขั้นต้นลดลง จึงมีแนวโน้มปรับกำไรทั้งปีลงเพราะกำไร Q1/60 คิดเป็นเพียง 16% ของคาดการณ์
ขณะที่ยังมีแรงกดดันของต้นทุนโรงงานใหม่ และราคาวัตถุดิบสาหร่ายที่ปรับขึ้น เบื้องต้นอาจปรับราคาพื้นฐานลงเหลือ 25-26 บาท จาก 27.50 บาท แต่ราคาหุ้นปรับลงมามาก จึงแนะนำ”ถือ”จากเดิม”ขาย”
ด้าน บล.กสิกรไทย ยังคงคำแนะนำ “ซื้อ”สำหรับ TKN ที่ราคาพื้นฐาน 33 บาท โดย ณ ราคาปัจจุบันมี upside 39.8% แต่จะทบทวนประมาณการอีกครั้งหลังจาก opportunity day วันที่ 11 พ.ค. หลังจากรายงานกำไรไตรมาส 1/60 ที่ 171 ล้านบาท หดตัว 26.8% QoQ แต่ปรับเพิ่มขึ้น 5.9% YoY ต่ำกว่าประมาณการของเราที่ 195 ลบ.อยู่ 12.3% โดยหลักๆเกิดจาก GPM ที่ออกมาต่ำกว่าที่คาดไว้ที่ 34.5% โดยเราประเมินที่ 35.9% คาดว่าจะมีสาเหตุมาจากค่าใช้จ่ายสำหรับก่อนการดำเนินงานของโรงงานใหม่